Գագիկ Ծառուկյանի`«աղջի՛կ ջան, դու կարող ա՞ Ապարանից ես» արտահայտությունը համացանցում բուռն քննարկման առարկա է դարձել: Կան քննադատողներ, որոնք նշում են, թե ԲՀԿ առաջնորդի այդ արտահայտությունից ապարանցիները վիրավորվել են ՝ մասնավոր զրույցներում ու քննարկումների ժամանակ հայտնելով, թե նման բան չէին սպասում այն գործչից, որին ընդունել ու ձայն են տվել ընտրությունների ժամանակ: Քննարկման մասնակից մի ստվար մասն էլ նշում է, որ շրջանառվող թեման արհեստածին է նետված շրջանառության մեջ՝ մանավանդ, որ նման կատակով արտահայտություն բոլորն են անում և որևէ մեկը դրա հետևում վիրավորանք չի տեսնում: